স্থানীয় সূত্রে জানা যায়, গত কয়েকদিন ধরে প্রায় প্রতিদিনই দিনে এবং রাতে পাহাড় থেকে বন্য হাতির এই দলটি গ্রামে ঢুকে জমির ফসল থেকে শুরু করে ঘর-বাড়ি এবং গাছ-গাছালির ব্যাপক ক্ষতি করছে। গোয়ালবাড়ী এলাকাটি জুড়ী রেঞ্জের অধিনস্থ লাঠিটিলা বিটের আওতায় পড়েছে। এই গ্রামে প্রায় একশো পরিবারের বসবাস। মরিয়ম বিবি বয়স ষাটের কোঠায় আলাপকালে তিনি জানান, প্রায় আট-দশ দিন আগে ছয়টি বন্য হাতি গ্রামে ঢুকে প্রবেশ করে। হাতির দলটি পাকা আউস ধান, সবজি, কলা, পেঁপে, লাউসহ নানা প্রজাতির গাছপালা নষ্ট করেছে।